ທູດພິເສດ ດ້ານນິວເຄລຍ ຂອງເກົາຫຼີໃຕ້ ຢ້ຽມຢາມ ສະຫະລັດ
ທ່ານ Lim Sung-nam ທີ່ຫາກໍຖືກແຕ່ງຕັ້ງ ໃຫ້ເປັນທູດພິເສດ ໃນດ້ານນິວເຄລຍ ຂອງເກົາຫຼີໃຕ້ ເດີນທາງມາຍັງ ກຸງວໍຊິງຕັນ
ຫົວໜ້າຄະນະເຈລະຈາກ່ຽວກັບເລື່ອງນິວເຄລຍຄົນໃໝ່ຂອງເກົາຫຼີໃຕ້ພວມເດີນທາງມາຍັງສະ ຫະລັດ ເພື່ອພົບປະກັບພວກເຈົ້າໜ້າທີ່ ແລະປະສານງານດ້ານນະໂຍບາຍກ່ຽວກັບໂຄງການ ນິວເຄລຍຂອງເກົາຫຼີເໜືອ ພວກເຈົ້າໜ້າທີ່ເວົ້າວ່າທ່ານ Lim Sung-nam ອອກເດີນທາງມາຍັງກຸງວໍຊິງຕັນໃນວັນພະ ຫັດມື້ນີ້ ນຶ່ງມື້ຫຼັງຈາກທ່ານ ໄດ້ຖືກແຕ່ງຕັ້ງໃຫ້ເຂົ້າຮັບຕຳແໜ່ງແທນ ທ່ານ Wi Sung-lac ເປັນຫົວໜ້າຜູ້ແທນຂອງເກົາຫຼີໃຕ້ເຂົ້າຮ່ວມການເຈລະຈາ 6 ຝ່າຍກ່ຽວກັບໂຄງການສ້າງອາ ວຸດນິວເຄລຍຂອງພຽງຢາງນັ້ນ ທ່ານ Wi ໄດ້ຖືກແຕ່ງຕັ້ງໃຫ້ໄປເປັນເອກອັກຄະລັດຖະທູດ ເກົາຫຼີໃຕ້ປະຈຳປະເທດຣັດເຊຍໃນອັນທີ່ກະຊວງການຕ່າງປະເທດຂອງເກົາຫຼີໃຕ້ເວົ້າວ່າເປັນ ການສັບຊ້ອນຕາມປົກກະຕິ ພວກເຈົ້າໜ້າທີ່ກ່າວວ່າ ທ່ານ Lim ຈະລາຍງານໃຫ້ເຈົ້າໜ້າທີ່ອະເມຣິກັນຊາບກ່ຽວກັບການ ເຈລະຈາທີ່ກຸງປັກກິ່ງໃນຮອບທີແລ້ວ ລະຫວ່າງຄະນະເຈລະຈາ ໃນດ້ານນິວເຄລຍຂອງເກົາຫຼີ ເໜືອແລະເກົາຫຼີໃຕ້ ນອກນັ້ນແລ້ວການຢ້ຽມຢາມເປັນເວລາ 3 ມື້ດັ່ງກ່າວແມ່ນຍັງຈະພົວພັນ ກ່ຽວກັບການກະກຽມສໍາລັບການເດີນທາງມາຢ້ຽມຢາມສະຫະລັດໃນອາທິດໜ້າຂອງປະທານາ ທິບໍດີເກົາຫຼີໃຕ້ ທ່ານ Lee Myung-bak